Sants i barris veïns 
5.000 exemplars 
distribució gratuïta 
mensual 
octubre 2010 

Ba rriSan 




periòdic de comunicació popular 


UN 11 DE SETEMBRE 
MARCAT PEL DRET A DECIDIR 

La Diada nacional d’enguany ha estat mar¬ 
cada per les consultes i per la sentència 
del Tribunal Constitucional. L’Esquerra 
Independentista va aplegar unes 
7.000 persones al seu bloc. Pàgina 11 


núm.1Z|4 



Sants se suma a una vaga 
que supera les expectatives 



El piquet del Comitè de Vaga de Sants al seu pas per la carretera. ALBERT GARCIA 


la burxa fa una crònica de la jornada 
de vaga general del passat 29 de se¬ 
tembre, que va tenir un seguiment 


més gran del previst així com un im¬ 
portant desplegament policial pels 
carrers de Sants. Analitzarem també 


com la feina dels moviments socials, 
organitzats en comitès de barris i en 
el moviment 25 de setembre, que va 


ocupar l’edifici del Banc Espanyol de 
Crèdit, ha contribuït a l’èxit d’aquesta 
mobilització. Pàgines 314 


LaFrus 

Pop-Rock alternatiu 



Entrevista als de Lafrus, grup 
santsenc que vam poder gaudir 
a les festes alternatives del barri. 


En moviment _ 

Per un nou 
model de 
consum 

PÀGINA 9 

La segona Jornada de les Cooperatives 
de Sants s’ha dedicat a les cooperatives 
de consum crític. En aquesta Jornada 
hi van participar les cooperatives de 
consum del barri, la Cooperativa Panxa 
Contenta, Germinal i faves comptades. 

Cultura 

I Triatló de la 
Dona a Sants 

PÀGINA 10 

El 12 de setembre es va dur a terme la 
primera edició d’aquesta prova espor¬ 
tiva promoguda per Pilar Hidalgo, veï¬ 
na del barri i guanyadora de diverses 
competicions en aquest àmbit. 

Opinió 

Sobre els toros 

PÀGINA 10 

Després de l’encesa polèmica que va 
generar la prohibició de les corrides 
de toros per part del Parlament, és mo¬ 
ment d’emprendre un debat assosse¬ 
gat sobre un tema que desperta pas¬ 
sions en tots els bàndols. 


Imatges de la 
Festa Major 2010 


Recull fotogràfic d’algunes de les millors imatges de la 
Festa Major de Sants d’enguany. 

Opinions 


Editorials 


Vaga 
General i el 
govern es fa 
el sord 

Passada la ressaca de la 
Vaga general fem repàs: 
les mobilitzacions 
ciutadanes han estat 
massives, però la respos¬ 
ta del govern ha estat 
mirar cap a una altra 
banda. 


D urant la Vaga General del 
29 de setembre, vam veure 
com la ciutadania sortia al 
carrer per mostrar la seva 
ràbia: el desacord frontal amb aques¬ 
ta reforma laboral que beneficia als de 
sempre, als rics, i perjudica als que 
menys tenen. També vam poder cons¬ 
tatar que els mossos d’esquadra ac¬ 
tuaven com a piquets de la patronal, 
prohibint i dificultant el dret dels ciu¬ 
tadans a fer vaga i a informar sobre 
aquesta. 

Ha quedat palès que els sindicats 
majoritaris, CC.00 i UGT, no han po¬ 
gut penjar-se la medalla de l’èxit en 
l’aturada del país, ja que la majoria de 
la ciutadania sabem el pa que hi do¬ 
nen. D’altra banda, alguns segueixen 
buscant altres formes d’organització, 
assemblees veïnals, sindicats de l’es¬ 
querra alternativa, i altres tipus de 


col·lectius, criminalitzats sovint pels 
mitjans de comunicació de masses. 

Tot i que possiblement no hagi es¬ 
tat la vaga general més seguida de la 
nostra història, s’ha paralitzat el país 
durant un dia. El govern espanyol, 
però, davant d’aquesta evidència, no 
té intenció de fer marxa enrere. Ja ha 
declarat que no retirarà la reforma la¬ 
boral. 

Aquesta es la política a la que ens 
té acostumades el president Zapate- 
ro, la de tirar pel dret sense escoltar a 
la gent. I ara s’apropa la negociació 
de les pensions. Com actuarà el go¬ 
vern? Aprendrà dels errors o seguirà 
com fins ara, fent la seva? 


I després 
de la FMA... 


Gran èxit de la Festa 
Major Alternativa, cele¬ 
brada per fi al parc, 
magrat l’intent de cri- 
minalització del Brindis 
per les preses. 


L a Festa Major Alternativa 
(FMA), a més d’una activitat 
festiva profundament arrelada 
al barri, és un aparador de la 
feina que fan els col·lectius i entitats 
socials vinculades a l’Assemblea de 
Barri de Sants i una font de finança¬ 
ment per a molts projectes, entre ells 
la Burxa. I no és estrany que des del 
poder es vulgui criminalitzar aquest 
espai, com ha passat enguany amb la 
prohibició del brindis per les preses, 
una activitat que es ve realitzant des 
de 1995. Però això no ha estat un en¬ 
trebanc perquè la setzena edició de la 
FMA, per fi al Parc de l’Espanya Indus¬ 
trial, hagi estat tot un èxit, gràcies a la 
implicació de més d’un centenar de 
persones i la capacitat organitzativa 
de l’Assemblea de Barri. Des d’aquí, 
doncs, esperem que l’any vinent es 
torni a repetir. 


Cartes 


La 'sécurité' 
de Nicolas 
Sarkozy 

Serena Vera 

És indignant i vergonyós tornar a 
veure les imatges dels romanesos 
expulsats de «la France», però hem 
de ser conscients que això és no¬ 
més la materialització d’un dels 
moltíssims punts del gran projecte 
de seguretat que vol tirar endavant 
el Ministeri de Seguretat Interior 
francès. 

Des que va arribar a la presidèn¬ 
cia del país gal, Nicolas Sarkozy ha 
evidenciat la seva necessitat de su¬ 
primir tot allò que es rebel·li da¬ 
vant de l’autoritat i el poder. 

El documental Sarkozy. La fran¬ 
ce d'après , és un document únic 


que ens revela els propòsits d’una 
dreta que pensàvem que estava gai¬ 
rebé desapareguda. Amb la careta 
de la «lluita contra tot tipus de vio¬ 
lència», el govern francès ha desen¬ 
volupat una sèrie de lleis i progra¬ 
mes que atempten contra els drets 


humans més bàsics. La recerca dels 
gens de la pedofília i el suïcidi per 
detectar nens «potencialment peri¬ 
llosos» abans del seu naixement; la 
simulació de la implantació d’un 
xip controlat via satèl·lit i amb con¬ 
nexió directa amb la policia amb 


l’objectiu d’automatitzar la pobla¬ 
ció començant primerament pels 
presoners, els menors delinqüents, 
els immigrants i després la resta de 
la població; el decret a l’escola pri¬ 
mària d’un programa d’història que 
exalta la identitat nacional i el rol 
positiu de la França dins els països 
colonitzats... Aquest són només al¬ 
guns del punts del pla «sarkozià». 

D’altra banda el creixement de la 
repressió és un fet innegable en 
aquell país. Així doncs, hi ha més 
de 180.000 reclusos a les presons 
franceses en condicions terribles 
d’insalubritat i amuntegament 
(s’hauria de destacar que aquesta 
xifra constitueix la més alta de tot 
el territori europeu). 

No hi ha cap mena de dubte que 
els missatges sobre la seguretat que 
pronuncia Sarkozy volen implantar 
la por dins la societat. Una por que, 
de manera automàtica, es conver¬ 
teix en xenofòbia, en discrimina¬ 


ció, perquè es basa en la negació de 
«l’altre», en el desconeixement de 
d’allò que és «l’altre», en definitiva, 
en les diferències. 

Hauríem d’estar atents i atentes 
a aquests trets, perquè també nos¬ 
altres estem a prop de patir una 
«humanitat» tan o més mesquina 
que aquesta! 

Et la sécurité, monsieur Sar¬ 
kozy? La sécurité arrivera lorsque 
vous partirez. («I la seguretat, se¬ 
nyor Sarkozy? La seguretat arribarà 
quan vostè se’n vagi.») 

Atents amb la seguretat! 

Envia'ns el teu escrit a 
laburxa@barrisants.org 
o a Can Vies 
(Jocs Florals, 42. BCN 08014). 



Opinió 

Els que 
seran 
torejats et 
saluden 


Àngel Bravo 

Dels toros, se n’ha parlat molt, però 
crec que malament, i encara pitjor 
després de l’esperada prohibició de 
les corrides aquí a Catalunya. El 
tema genera dos bàndols que no te¬ 
nen interès en prendre un cafè 
plegats. 

Per parlar-ne, doncs, el primer 
que s’ha de fer és respectar el defen¬ 
sor quan titlla d’expressió artística 
aquest espectacle tenebrós. I un cop 


aquí, el que se l’ha de mirar de fer 
entendre és que les corrides tauri¬ 
nes formen part d’un anacronisme 
total que no té cabuda, no sols a 
Catalunya, sinó al segle XXL La so¬ 
cietat ha de demostrar una evolució 
moral definitiva que retrati la pro¬ 
gressiva humanitat de l’ésser humà. 
Per això, toros i toreros mereixen 
que arribi el dia en què se’ls miri 
com els protagonistes d’una festivi¬ 
tat passada més (a banda que no la 
sentim nostra, igual que la mirada 
d’un madrileny als castellers), ins¬ 
tal·lada per sempre entre el polsim 
d’un temps en què la tortura era cul¬ 
tura, de la mateixa manera que un 
romà actual gaudeix amb Gladiator 
i mai se li acudiria fer renéixer el 
majestuós Coliseu. 

Jo estic rotundament a favor de la 
prohibició dels toros bàsicament 


per dos motius força allunyats de la 
meva convençuda catalanitat: pri¬ 
mer perquè l’espanyol no permetria 
que aquesta arcaica festa (que tant 
retrata el seu temperament) quedés 
truncada en un acte sense crim, i se¬ 
gon, perquè trobo absurda la postu¬ 
ra d’estar en contra d’alguna cosa i 
alhora en contra de les prohibi¬ 
cions, ja que és molt difícil que una 
societat diversa per se arribi per si 
sola a la unanimitat. La política ha 
de tirar endavant la voluntat del po¬ 
ble, i en aquest sentit la prohibició 
és progrés. dAntes muerto que senci- 
llo? Doncs tot dit. 

I ara ve la segona part de l’as¬ 
sumpte. Catalunya ha demostrat ser 
l’abanderada d’aquesta mentalitat 
progre, però ningú pot negar que el 
nostre país hagi obrat com un autèn¬ 
tic estratega. Evidentment, tots sa¬ 


bem que els correbous també són 
tortura, encara que aquest pastís no 
estigui decorat amb la cirereta de la 
mort. I no serveix dir que en aquest 
cas el pastís és nostre, perquè les 
places de braus també han lluït se¬ 
nyeres per molt mal a la vista que 
ens pugui fer a alguns. Hi ha qui po¬ 
dria al·legar que el famós «blindatge 
polític dels correbous» de fet és el 
contrari d’un blindatge, ja que es 
tracta d’una revisió d’aquesta festivi¬ 
tat (la nova llei, més que protegir-la, 
en limita la seva praxi als pocs po¬ 
bles on és tradicional, i exigeix la re¬ 
visió veterinària del bou abans i des¬ 
prés de la cerimònia per tal d’asse¬ 
gurar que no n’ha resultat ferit, i si 
resultés ferit, la llei advoca per les 
sancions oportunes). Però de tota 
manera, tot plegat no deixa de ser 
lamentable, perquè d’una banda hi 


ha un oportunisme nacionalista ago¬ 
sarat que ens deixa en evidència, i 
de l’altra un grapat de forats evi¬ 
dents que s’escapen al control de la 
festa, com la ferida psíquica de la 
bèstia. 

Tornant a Gladiator , val a dir que 
han passat exactament 1606 anys des 
que l’emperador Honori va abolir 
formalment la festa dels gladiadors, 
després que un monjo anomenat Te- 
lèmac, esgarrifat per la sanguinària 
lluita real i en directe, entrés al cer¬ 
cle de batalla i, en mirar de separar- 
ne alguns, acabés mort a pedrades... 

Avui en dia hi ha molts Telèmacs 
que es queden de braços creuats 
abans d’agafar el brau per les ban¬ 
yes. I nosaltres no volem que els po¬ 
lítics prohibeixin el toreig i, en sor¬ 
tir del parlament, ens toregin a nos¬ 
altres. 

29-S: el dia 
de la vaga 


El passat 29 de setembre no 
va ser un dia qualsevol. Des 
de ben d'hora, i tot i ser 
dimecres, es podia comprovar 
la pràctica desaparició de 
pares i mares portant als seus 
fills a les escoles, les grans 
indústries de la Zona Franca 
restaven paralitzades, i moltes 
botigues tenien les persianes 
baixades -malgrat obrir a la 
tarda-, a excepció d'alguns 
bars i forns de pa. Era dia de 
Vaga General contra la 
Reforma Laboral de Zapatero. 

I l'aturada va ser important. 

Àlex Tisminetzky 

Sants 


Una primera aproximació al segui¬ 
ment de l’aturada al districte ja de¬ 
mostrava a primera hora del matí 
que les principals empreses de la Zo¬ 
na Franca estaven totalment atura¬ 
des, destacant el seguiment absolut 
de les plantilles de Nissan i SEAT. La 
imatge es repetia a pràcticament to¬ 
tes les naus industrials properes, on 
durant tot el dia no es van veure cot¬ 
xes ni camions. 

Durant la nit l’activitat dels vaguis¬ 
tes també va ser intensa al barri, i 
unes 250 entitats bancàries i seus de 
multinacionals van ser siliconades i 
boicotejades. 

I els transports públics també van 
secundar la vaga de forma casi unàni¬ 
me. El metro i l’autobús només van 
comptar amb part dels horaris pactats 
amb CCOO i UGT. Per la seva part, 
CGT i altres sindicats alternatius van 
rebutjar aquests serveis mínims, i 
molts treballadors no els van respec¬ 
tar. Alhora, a les 6 del matí es va donar 


un retard de mitja hora en el metro de 
la línia 5 per un sabotatge a Badal. 

En l’ensenyament el seguiment 
també va ser molt important, amb es¬ 
coles que van tancar totalment, com 
Barrufet, on només van acudir dos 
menors, i una afectació general se¬ 
gons dades oficials de prop del 70%. 
El principal sindicat del sector, l’US- 
TEC, va fer una crida a no respectar 
els serveis mínims, argumentant que 
si la vaga és general no és necessari la 
presència obligatòria dels professors a 
les aules. 

PRESSIONS EMPRESARIALS 
CONTRA LA VAGA 

Alhora, alguns dels treballadors con¬ 
tractats per l’empresa privada CLECE, 
que treballen a les escoles bressol pú¬ 
bliques del barri Pau, Fil i Guinbó, a 
pesar d’haver decidit afegir-se a l’atu¬ 
rada, van rebre trucades la tarda del 
28 de setembre, comunicant-los que 
havien de treballar el dia de vaga i fer 
«serveis mínims», sota advertència de 
sanció. Cal destacar que, segons fons 
sindicals, aquests serveis mínims no 
eren legals ni estaven aprovats per 
cap administració competent. 

Altres treballadors, sobretot de su¬ 
permercats i centre comercials del 
barri, també van denunciar pressions 
per no afegir-se a la vaga, demanant 
alguns d’ells l’actuació dels piquets a 
les seves empreses. 

REPRESSIÓ P0LICIAL 
CONTRA EL PIQUET SANTSENC 

El piquet informatiu havia estat con¬ 
vocat pel Comitè de Vaga de Sants, 
plataforma unitària de col·lectius 
semblant a les organitzades a altres 
barris de Barcelona. A dos quarts de 
nou del matí, a la Plaça de Sants, unes 
200 persones van iniciar el seu 
recorregut pels carrers cridant con¬ 
signes contra la Reforma Laboral i in¬ 
formant als veïns de les raons de l’a¬ 
turada. 



Un fort dispositiu policial va encerclar el piquet de Sants. MIRTA 


Però en arribar a la Rambla de Ba¬ 
dal la concentració es va veure acor¬ 
donada per múltiples furgonetes i una 
cinquantena d’agents de la policia au¬ 
tonòmica, dificultant l’acció informati¬ 


va pròpia dels piquets, i provocant les 
protestes dels vaguistes. Els moments 
de tensió entre policies i manifestants 
es van anar repetint durant tot el matí 
a l’Avinguda de Madrid, la Carretera 


de Sants i al Carrer Tarragona, amb el 
balanç de tres veïns detinguts i una 
vintena de contusionats per cops de 
porra. En podeu veure una entrevista 
a la pàgina següent. 


Mobilitzacions massives, 71 persones 
detingudes i dues empresonades 


A.T. 

Sants 


La convocatòria a Barcelona va comp¬ 
tar amb l’epicentre de l’okupació, el 
dissabte 25 de setembre, de la seu 
l’antic Banc Espanyol de Crèdit de la 
Plaça de Catalunya. Durant els dies 
anteriors a l’aturada, el majestuós edi¬ 
fici de nou plantes va ser la seu de tro¬ 
bades entre els Comitès de Vaga dels 
diferents barris, amb multitudinàries 
assemblees i xerrades informatives. 

Durant tot el dia de Vaga es van 
anar organitzant piquets informatius 
a pràcticament tots els barris, que es 
van centralitzar en un massiu piquet 
conjunt al centre de la ciutat que va 
aplegar unes 4.000 persones. Però en 
iniciar la marxa, els vaguistes van pa¬ 
tir una forta càrrega policial, que va fi¬ 
nalitzar amb el desallotjament del 
banc okupat. Per la tarda, centenars 
de milers de persones van participar a 


les multitudinàries manifestacions 
contra la Reforma Laboral i les retalla¬ 
des socials, enmig de càrregues de la 
policia i continus enfrontaments per 
tot el centre de la ciutat, amb múlti¬ 
ples barricades de foc pels carrers. 

La jornada d’aturades va finalitzar 
amb un negre balanç repressiu contra 


els vaguistes en molts pobles i barris. 
El número de detinguts va ser de 71 
persones arreu dels Països Catalans, 42 
dels quals a Barcelona, dos d’elles em¬ 
presonades, a més de centenars de fe¬ 
rits per cops de porra, pilotes de goma 
i atropellaments amb les furgonetes 
policials, alguns d’ells hospitalitzats. 



El banc okupat hores abans del seu desallotjament. ALBERT GARCIA 

Sants 


APEU DE CARRER 


Comença 
el curs: tornen 
les lluites 
vei'nals 
i socials 


Roser Benavent 

Arriba la tardor i amb ella posem 
blanc sobre negre, altra vegada, 
les reivindicacions que el barri 
té en peu. 

La primera i principal és la re¬ 
cuperació de Can Batlló, a la zo¬ 
na de la Bordeta. Una gran zona 
verda i més de vint equipaments 
compromesos entre els veïns i 
l’Ajuntament i que romanen a 
expenses de què uns especula¬ 
dors desencallin el projecte. El 
moviment veïnal, fart, ja ha 
anunciat que l’l de juny del 
2011 si no està el projecte en 
marxa entraran a la força i ocu¬ 
paran l’espai. 

La gracieta de tot això és que 
fins i tot l’alcalde Hereu s’hi 
apunta amb la regidora Morale- 
da, entre rialles, a l’okupació 
pensant que és un avís a llarg 
termini. El que han perdut de 
vista és que l’amenaça del movi¬ 
ment veïnal ja fa dos anys que 
està en peu i el més calent se¬ 
gueix a l’aiguera. Amb la compli¬ 
cació afegida que la crisi immo¬ 
biliària fa inversemblant el pla¬ 
nejament que han d’endegar 
l’empresa promotora i el Distric¬ 
te. Si preguntes a l’Ajuntament 
quin és el seu pla B et contesta 
que cap. En realitat l’únic pla B 
és el dels veïns: reventar les pa¬ 
rets i ocupar Can Batlló. 

Un altre reivindicació en peu 
és la recuperació de la Lleialtat 
Santsenca, edifici cooperatiu del 
carrer Olzinelles i que el movi¬ 
ment veïnal, conjuntament amb 
altres moviments socials, vol ho¬ 
norar els seus creadors i conver- 
tir-lo altra vegada en un edifici 
ple de solidaritat, ajuda mútua i 
fraternitat. 

Segur que podrem afegir en 
el transcurs del curs noves rei¬ 
vindicacions i nous posiciona- 
ments, doncs el dia que deixem 
de fer-ho estarem obrint les por¬ 
tes a les corrupteles i als especu¬ 
ladors. 

Hem guanyat batalles, com 
ara la del carrer Almeria i n’hem 
perdut altres, com les del sote- 
rrament de les vies o la de la To¬ 
rre Malaia. Però fins i tot en les 
causes perdudes, poc o molt la 
nostra acció ha servit per fer 
menys greu el nyap. 

I és que, ja sabeu, si lluites 
pots perdre; si no lluites ho tens 
tot perdut. 


«Les detencions 
no evitaran 
que avanci 
l'espai de revolta 
dels precaris» 

Guifré Rodés i Ivan Miró 

Detinguts el matí de la Vaga General a Sants 



L'activitat dels piquets infor¬ 
matius el matí de Vaga va 
haver de superar els impedi¬ 
ments dels Mossos, que en 
diverses càrregues policials 
van detenir tres veïns. Des de 
La Burxa hem volgut parlar 
amb dos dels detinguts. 

Àlex Tismientzky 

Sants 


Com es va produir la detenció? 

Ivan Miró(IM): Al piquet de Sants hi 
vam participar unes 200 persones, i el 
dispositiu policial ja presagiava que la 
cosa aniria malament, i fins i tot els 
comandaments van realitzar des del 
principi amenaces a algunes persones 
pel nom personal. 

En arribar a carretera de Sants em 
vaig quedar una mica apartat, i en cri¬ 
dar «Vaga General!» els Mossos em 
van placar, entre cops de porra i em¬ 


pentes cap als companys que em van 
venir a ajudar i a mi mateix. 

Guifré Rodés (GR): A mi em van de¬ 
tenir una mica després. El piquet pu¬ 
java pel carrer Tarragona, quan ens 
vam trobar amb l’Autoservei 24 hores, 
que estava obert, i en explicar-los les 
raons de l’aturada es va donar un mo¬ 
ment de tensió amb un Mosso d’Es¬ 
quadra, que havia entrat també a la 
botiga. El policia em va recriminar que 
es baixessin les persianes, i un grup 
d’agents van saltar sobre meu per ti¬ 
rar-me a terra i detenir-me. Em van 
agafar pel cap, i com a resultat de l’ac¬ 
tuació em van treure l’espatlla i em fa 
mal els músculs del coll i l’esquena. 

Quantes hores veu estar a comissa¬ 
ria i com va ser el tracte? 

GR: Vaig estar 31 hores detingut, i el 
tracte en principi va ser tens, però 
després correcte. 

IM: Jo vaig estar unes hores més, a pe¬ 
sar que un dels Mossos em va reconèi¬ 
xer que la meva detenció no tenia cap 
justificació. A part, em van portar al 


metge pels cops que tenia per tot el 
cos, i fins i tot dins la consulta vaig es¬ 
tar emmanillat, patint, i en sortir, ame¬ 
naces dels agents, dient que era un 
«violent» i que «els havia agredit», fet 
absolutament fals. 

Dins les cel·les vam conèixer altres 
detinguts de la vaga, que explicaven 
com els havien colpejat. Em va im¬ 
pressionar el cas d’una noia que havia 
estat estomacada de valent pels Mos¬ 
sos, dins la comissaria, per queixar-se 
d’estar hores dins una sala amb una 
calor impressionant, o el de l’home de 
50 anys detingut a Ciutat Vella que va 
haver de ser operat pel braç trencat. 

Com valoreu el seguiment de la Va¬ 
ga General i l’actuació policial? 

GR: Respecte a l’aturada, la meva valo¬ 
ració és molt positiva, doncs crec que 
ha tingut una incidència més alta del 
que tothom esperava. A més, s’ha com¬ 
provat que molta gent ha participat de 
les mobilitzacions independentment 
dels sindicats CCOO i UGT. 

Respecte a l’actuació policial, és 
sorprenent que el piquet de Sants fos 
l’únic de Barcelona que anava rodejat 


per Mossos, en una actuació prepo¬ 
tent i provocadora, que ja des del 
principi es veia que anaven amb inten¬ 
ció de crear tensió i detenir gent. 

IM: Per mi ha estat una vaga necessà¬ 
ria, que a més ha estat un èxit en aple¬ 
gar sectors socials precaris als que no 
arriben CCOO i UGT, que han portat a 
terme una autèntica Vaga Social. 

Cal remarcar la feina impressio¬ 
nant que han fet els Comitès de Barri, 
i el moviment del banc okupat de Pla¬ 
ça Catalunya, que ha generat la unió 
de milers de persones. Els Mossos 
han intentat criminalitzar i reprimir 
aquest nou espai social, conformat 
per precaris, becaris, immigrants, em¬ 
pleades de la llar... però no podran 
evitar que es creï un moviment social 
ampli que organitzi tot el malestar i la 
ràbia que s’ha pogut visualitzar du¬ 
rant la jornada de vaga. 

Finalment, agrair tot el recolza¬ 
ment que hem tingut de molts veïns 
de Sants, amics, familiars, comerciants 
i coneguts, que amb el seu suport ens 
han demostrat que no estem sols en 
aquesta lluita, i que la rebel·lia està 
ben arrelada al barri. 


La Lleialtat Arriba el mercat 

Santsenca busca logo d’intercanvi de tardor 


El grup que reivindica la 
recuperació de l'edifici de 
La Lleialtat Santsenca con¬ 
voca un concurs per trobar 
logotip. 

Carles Baiges Camprubí 

Sants 


La cerca d'imatge pròpia coincideix 
amb la propera constitució en Plata¬ 
forma del grup i amb l'augment de 
l’activitat i del nombre de persones 
implicades en la recuperació de l'an¬ 
tic edifici de la cooperativa La Lleial¬ 
tat Santsenca, situada al número 31 
del carrer Olzinelles. 

BASES DEL CONCURS 

El termini per entregar els logotips 
originals acaba el 20 d'octubre, 
quan un jurat format per quatre per¬ 
sones expertes en disseny i comuni¬ 
cació de diferents projectes del barri 


-La Burxa, La Col, Barri Cooperatiu 
i la mateixa Lleialtat- decidiran qui¬ 
na és la proposta guanyadora. 

L'autor o autora rebrà un lot de 
productes cooperatius en un acte el 
23 d'octubre, coincidint amb l'aniver¬ 
sari de fundació de la cooperativa, el 
22 d'octubre de 1894. Les bases es 
poden llegir íntegrament a la web 
lleialtat.wordpress.com. 



La Xarxa d'Intercanvi de 
Sants (XIS) organitza activi¬ 
tats per fomentar l'intercan¬ 
vi, tant de coses materials 
com de coneixements. 

Maria 

Sants 


La Xarxa d'Intercanvi de Sants (XIS) 
ha organitzat, un any més, el ja tradi¬ 
cional mercat d'intercanvi de tardor i 
convida a tothom a participar-hi. La 
cita serà el diumenge 17 d'octubre, 
des de les 10:30 fins a les 14 hores. I 
aquest cop se celebrarà a la Plaça de 
Sants, a causa de les obres que hi ha 
des de fa mesos, però s’espera que en 
properes edicions se’n pugui tornar a 
gaudir a la remodelada Plaça Josep 
Pons o Bonet i Muixí. 

COM ES POT PARTICIPAR? 

Des de la XIS afirmen que es pot par¬ 


ticipar en el mercat «portant coses ve¬ 
lles en bon estat, coses noves que no 
facin falta, coses fetes per les perso¬ 
nes participants, plantes, menjar, co¬ 
neixements...» Diuen a tothom que 
«vingui amb aquelles coses i coneixe¬ 
ments que puguin oferir, per buscar 
tot allò que necessitin! I tot sense di¬ 
ners.» I afegeixen que per participa 
cal reservar una taula, per mostrar les 
coses a intercanviar. Es pot fer escri¬ 
vint a intercanvisants@gmail.com. 

UNA ALTERNATIVA 
AL C0NSUMISME 

La XIS és un projecte a partir del qual, 
i de manera col·lectiva, es pretenen 
buscar i crear alternatives de consum. 
Així, veuen en l’intercanvi una mane¬ 
ra d’oposar-se al consum compulsiu i 
d’aconseguir resoldre necessitats 
sens diners i d’una manera una mica 
més sostenible i cooperativa. 


Més informació: http://inter- 
canvis.sants.org 



























Octubre de 2010 - la Burxa'- 05 


Vallespir 25, la partida 
d’escacs continua oberta 


Martí Gutíerrez Farré 

Sants 


El juliol es van entregar al Districte 
880 signatures contra l’execució de la 
sentència que pot suposar el desno- 
nament dels inquilins de Vallespir, 25. 

La història inacabable , un film 
que els veïns i veïnes de l’immoble 
número 25 del carrer Vallespir porten 
vivint en carn pròpia des del 22 de 
maig de l’any 2008. Va ser aleshores 
quan la negativa de la propietària de 
reparar uns desperfectes a la part pos¬ 
terior de l’immoble va aixecar els pri¬ 
mers ais de sospita d’un possible as- 
setjament immobiliari. 

LA HISTÒRIA DEL CONFLICTE 

Segons el que estableix l’article 118 
de la Llei d’Arrendaments Urbans 
(LAU), «el propietari té la facultat de 
resoldre els contractes d’arrenda¬ 
ment si les obres de rehabilitació 
superen el 50% del valor actual de les 
vivendes». Al voltant d’aquest article 
ha girat la batalla iniciada ara fa més 
de dos anys entre els veïns, la propie¬ 
tat i les seves respectives advocades. 

Després de que el jutge indagués 
sobre els informes presentats per les 
dues parts sobre l’estat de l’immoble, 
i veiés que els números sobre el valor 
que li donava cadascú no coincidia, 
va ordenar a un pèrit que elaborés un 
nou informe. Aquest va valorar els pi¬ 
sos de 82 metres quadrats en uns 
23.000 euros i els de 58 metres qua¬ 
drats en 17.000. Els veïns van respon¬ 
dre atònits que, si el preu era aquest, 
comprarien els habitatges i així evita¬ 
rien el seu propi desnonament. 

Després de diverses sentències, al¬ 
guna favorables als veïns, el jutge que 
instrueix el cas va declarar, el passat 


16 de febrer, que l’immoble estava en 
ruïna econòmica; una declaració que 
obliga als inquilins a abandonar l’edi¬ 
fici, després de cobrar una indemnit¬ 
zació de 6.000 euros, qualificada com 
a irrisòria per les persones afectades. 

SIGNATURES CONTRA 
L’EXECUCIÓ DE LA SENTÈNCIA 

Des del Centre Social de Sants i con¬ 
juntament amb altres associacions 
de veïns, es van entregar el passat 
més de juliol 880 signatures al dis¬ 


tricte per tal d’evitar l’execució de la 
sentència. Sembla ser que a dia d’a¬ 
vui l’advocada de la propietat, Hele¬ 
na Costa ha declarat que no té inten¬ 
ció d’executar-la, fet que podria im¬ 
plicar el desnonament dels inquilins. 

Ara la partida resta a les mans del 
jutge i del Districte de Sants que, 
sense discussió, tenen a les seves 
mans la vida de quatre veïns jubilats 
sense recursos per fer front a un nou 
habitatge. 



Imatge de la façana interior de l’edifici de Vallespir, 25. ALBERT GARCIA 




EL MES EN IMATGES 


El Casal estrena local 


El 4 de setembre es va inaugurar la nova seu del Casal Independentis¬ 
ta, al carrer Muntadas, 24. La jornada es va iniciar amb una xocolata¬ 
da i la narració de contes per als menuts, més tard, un vermut i un di¬ 
nar i, a la tarda, l’acte de presentació i l’actuació d’un cantautor. Des 
d’aquell dia, es pot passar pel casal de diumenge a dijous de 18 a 23 
hores i els divendres i dissabtes de 18 a 24 hores. 


Xerrem comença el cuts 


Per tercer any consecutiu i a partir del 6 d’octubre, cada dimecres de 
19 a 21 hores, comença el grup de conversa Xerrem al Centre Social 
de Sants. Aquesta activitat està destinada a persones que vulguin mi¬ 
llorar la seva fluïdesa en català i augmentar el bagatge lèxic tot acos¬ 
tant-se al coneixement del país. 





Imatge d’un dels arbres tallats a la Carretera de Sants. ARXIU 


El veinat denuncia l’arboricidi 
de carretera de Sants 


Els veïns i veïnes de la carrete¬ 
ra de Sants poc es pensaven 
que les obres iniciades a 
principis de setembre de 
2009 produirien l'espiral de 
conseqüències d'aquests 
darrers quatre mesos. 

Martí Gutíerrez Farré 

Sants 


Emmarcat dins el pla urbanístic 
«Fent Barcelona», el consistori va ini¬ 
ciar les obres d’arranjament del 
carrer de Sants, entre la Plaça de 
Sants i Riera Blanca. Aquestes obres 
que tenen un termini d’execució de 


dos anys, pretenen adequar les calça¬ 
des i voreres per tal d’adaptar-les a 
les necessitats, segons l’Ajuntament, 
d’una nova Barcelona. Una ciutat 
que, segons el ja esmentat pla, ha de 
reduir el transport privat afavorint ai¬ 
xí la mobilitat de vianants i el foment 
del transport públic. 

No obstant, a finals de maig, dues 
veïnes detectaren que, de forma pro¬ 
gressiva, anaven desapareixent els 
arbres de la Carretera, fet que les va 
portar a mobilitzar-se i a recollir 
prop de 400 firmes. 

Veient que l’arboricidi no s’atura¬ 
va, el passat 28 de juliol es va convo¬ 
car una assemblea veïnal a la con¬ 
fluència de Badal amb Carretera. En 
aquesta convocatòria hi assistiren una 


cinquantena de persones que van 
mostrar la seva indignació per la deci¬ 
sió unilateral de retirar els arbres, fet 
que consideren un atac a un valor 
emocional i quotidià, a la pèrdua 
d’ombra de les seves cases i a la mal¬ 
versació de l’aïllament sonor que su¬ 
posa el fet de la tala de plataners. 

Les mobilitzacions no s’han aturat 
i el passat 27 de setembre es va cele¬ 
brar una segona assemblea on els 
veïns van celebrar la no-tala dels pla¬ 
taners entre Badal i Riera Blanca i on 
van decidir portar al Síndic de Greu¬ 
ges les seves reivindicacions i la pos¬ 
sibilitat d’una futura coordinació 
amb altres barris per tal d’evitar el 
desert fashion en què s’està conver¬ 
tint Barcelona. 

La Festa Major 
de Sants en imatges 


És difícil sintetitzar en vuit 
imatges la festa major d'en¬ 
guany, ja que aquesta cele¬ 
bració és el moment d'eclo¬ 
sió de la feina que moltes 


persones porten fent durant 
l'any, a més de ser un immi¬ 
llorable escenari per a l'ale¬ 
gria i la cohesió. Des de La 
Burxa ho intentarem 



ALBERT GARCIA 


Èxit de la programació per als més petits i petites 

Malgrat que al llarg de les 16 edicions de la Festa Major Alternativa de Sants (FMAS) ja s’havien organitzat activitats adre¬ 
çades als infants, aquest era el primer any que els més petits comptaven amb una programació pròpia. Una animadíssima 
actuació musical dels santsencs La tresca i la verdesca -que es pot veure en la imatge-, una espectacular estesa de jocs 
fets amb materials reciclats, uns divertidíssims jocs d’aigua i tallers, alguns dels quals organitzats per l’agrupament escol¬ 
ta Joan Maragall, una xocolatada i un mercat d’intercanvi van ser les activitats que van reunir centenars de nens i nenes 
al Parc, un escenari immillorable on tothom hi va gaudir d’allò més. 



L’Audiència Nacional posà l’ull a Sants 

L’Espanya Industrial es va omplir de cartells com aquests per denunciar 
la falta de llibertat d’expressió. El motiu: l’Audiència Nacional prohibí 
el tradicional brindis per les preses polítiques que cada any s’havia dut 
a terme. El brindis va ser substituït per un minut de silenci. 



La Burxa torna a guanyar la popular cursa de carretons 

Enguany, per segon cop en la història de la cursa de carretons del barri de Sants, l’equip Bur- 
xaire, a bord del Drac Malaherba ha aconseguit vèncer a l’Spirit of Mawla, guanyant així el duel 
que any rere any porten protagonitzant dos dels equips més veterans del barri. Cal mencionar 
el carretó suïcida d’uns competidors que van baixar amb un contenidor d’escombreries i les 
noves generacions que apreten fort, amb un carretó on la mitjana d’edat no superava els 10 
anys i van fer un gran paper vestits de vikings. 



Gran assistència de públic a les activitats de la Festa Major Alternativa 

Les activitats de la setzena edició de la Festa Major Alternativa han congregat una important as¬ 
sistència de persones al parc de l’Espanya Industrial. L’espai ha estat un escenari immillorable 
que ha permès consolidar activitats relativament noves, com el concurs de paelles o la mostra 
de col·lectius i entitats socials, més enllà de les ja concurregudíssimes activitats nocturnes. 



La Buïxa dóna 
la benvinquda 


rsperem que 
aviat puguis 
venir a les 
as.scmhlees. 


Enhorabona, 
Helena i Joan! 

Borinots: cada any més! 

Enguany la progtamació ha estat més activa durant tots els dies 
de festa. S’ha fet un salt qualitatiu en les activitats, però el plat 
fort ha estat l’actuació castellera de diumenge amb els Xiquets 
de Reus i els Moixiganguers d’Igualada. 

15 espais de Festa Major 

Els diferents carrers i espais que organitzen activitats de Festa Major, 15 en total, valoren molt positivament la celebració d’en¬ 
guany, en què s’hi ha sumat un nou membre: el carrer Masnou -foto superior esquerra-, que tothom espera que es consolidi 
com un escenari més de festa. 

Pel que fa al concurs de guarniments, el món de contes del carrer Finlàndia -foto dreta- va guanyar l’oficial, seguit de Ro¬ 
ses i Alcolea de Dalt; i el carrer Canalejas -foto inferior esquerra- , amb el seu Far West, va ser el guanyador del concurs popu¬ 
lar organitzat per Sants 3 Ràdio. 



30è aniversari de la Colla de Diables de Sants 

Els Diables van celebrar el seu 30è aniversari en el marc de la festa major. La porta de l’infern es va 
instal·lar a Carretera de Sants amb Riego, i un castell de focs a l’Espanya Industrial va tancar l’acti¬ 
vitat. Rere els tabalers es van poder veure els dracs, les masses, l’unicorn, el ratpenat, la medusa, el 
cabró, així com tots els diables d’una colla que ha demostrat trobar-se en plena forma. 



Gran seguici de les activitats del Crema Pica Puja 

Un any més, les activitats de cultura popular van omplir els carrers dels nostres barris de la mà 
del Crema Pica Puja. Es tracta d’una iniciativa promoguda pels castellers, els diables, els basto¬ 
ners i la FMAS, en el marc de la qual enguany va tenir lloc un cercavila bastoner, el tradicional 
pilar caminat -a la imatge- i que va cloure el correfoc. 


11 DE SETEMBRE 2010 
INDEPENDÈNCIA PAÏSOS CATALANS 

En moviment 


Llibertat 
d’expressió: 
perill d’extinció 


COLUMNA DE L'ABS 


Valoració 
de la FMAS 


Assemblea del Barri de Sants 

La valoració de les FMAS d’enguany 
ha de passar necessàriament per 
dues vessants ben enfrontades. Les 
setzenes festes cal mirar-se-les des 
de l’alegria i la satisfacció de la feina 
ben feta però també des de la 
tristor. 

Aquest any, LABS es congratula 
per fi d’haver pogut celebrar les fes¬ 
tes majors a l’Espanya Industrial. 
Després d’anys de nomadisme per 
la incapacitat del Districte i de lluita 
al carrer, finalment tenim el Parc. 
Satisfetes perquè l’espai ha permès 
fer més activitats: la programació in¬ 
fantil ha estat tot un èxit, i la mostra 
de col·lectius i lluites socials va per¬ 
metre omplir de continguts les fes¬ 
tes i fer d’aquestes un espai d’alta¬ 
veu per les realitats de lluita. 

Milers de persones van passar 
pel Parc, no només a les activitats 
de nit, també a activitats com els 
concursos de paelles, la tarda de 
micro obert per hip-hop, els tallers 
de jocs reciclats, la fira d’intercanvi, 
i moltes altres. Tot això ens convenç 
de no abandonar ja aquest espai en 
els propers anys. 

La part negativa es va cuinar a les 
clavegueres dels Mossos i amb res¬ 
sonància a l’Audiència Nacional es¬ 
panyola. Un informe de la Divisió 
d’Informació dels Mossos iniciava el 
camí de la il·legalització del Brindis 
per les Preses, que es porta fent des 
del 1995. Des d’un despatx de Ma¬ 
drid decidiren què es pot fer a les 
festes dels barris, prohibint un acte 
que demana un record per totes 
aquelles persones preses que en da¬ 
tes significatives com les festes dels 
seus barris no poden estar en la 
companyia dels seus. Un acte per la 
llibertat d’expressió fortament vigi¬ 
lat substituí el brindis prohibit, i 
permeté que els Mossos no interfe¬ 
rissin en l’evolució de les festes. No 
volem deixar de denunciar aquest 
fet que ha enterbolit el que hagués 
hagut d’ésser un any de victòria pel 
Parc, una més que cop a cop hem 
aconseguit en aquest barri. 


La regulació dels mitjans 
audiovisuals sense ànim de 
lucre a Catalunya trepitja el 
dret d'emissió de les ràdios 
lliures. 

Nerea Urtasun 

A finals de juliol es va publicar el Pro¬ 
jecte de decret dels serveis de comu¬ 
nicació audiovisuals sense ànim de lu¬ 
cre a Catalunya al DOGC. Citant l’es¬ 
mentat projecte, el Parlament 
Europeu, en un informe sobre els 
mitjans del tecer sector de comunica¬ 
ció, va declarar que «els serveis de co¬ 
municació audiovisuals prestats sense 
ànim de lucre són uns importants ins¬ 
truments per a capacitar la ciutadania 
i estimular-la per a participar activa¬ 
ment en la societat civil, enriqueixen 
el debat social i representen un ins¬ 
trument de pluralisme intern, o d’ide¬ 
es». Una vegada més ens trobem amb 
la hipocresia de Fadministració, que 
s’omple la boca amb declaracions de 
bones intencions sobre els drets dels 
ciutadans per a continuació redactar 
un text on es limita el lliure accés a 
l’espai radioelèctric. 

AL SERVEI 

DELS IMPERIS MEDIÀTICS 

Amb aquest decret s’incrementa el 
poder del imperis mediàtics, eradi¬ 
cant el pluralisme d’idees i contri¬ 
buint al pensament únic, que tant in¬ 
teressa a l’Estat. En aquest sentit, en 
l’elaboració del projecte no s’ha tin¬ 
gut en compte l’opinió de les parts 
implicades, els mitjans sense ànim de 
lucre i la població general, apropiant- 
se d’un bé públic que s’hauria d’ad¬ 
ministrar garantint el dret a la llibertat 
d’expressió dels ciutadans. A més, el 
decret estableix la necessitat d’obte¬ 
nir una llicència per poder emetre, 
il·legalitzant i criminalitzant els mit¬ 


jans de comunicació no comercials 
als quals no els sigui atorgada la ma¬ 
teixa. D’aquesta manera, i contra¬ 
dient les seves pròpies declaracions, 
el govern limita la llibertat d’expres¬ 
sió ciutadana, violant l’article 19 de la 
Declaració dels Drets Humans i l’arti¬ 
cle 20 de la Constitució Espanyola. 

CAMPANYA DE DENÚNCIA 

Arran de l’elaboració del text, les tres 
ràdios lliures històriques del dial de 
Barcelona, Ràdio PICA, Contrabanda 
FM i Radio Bronka, juntament amb al¬ 
tres mitjans de comunicació alterna¬ 
tius, han engegat una campanya en 
defensa del lliure accés al dial radioe¬ 
lèctric per part de la societat civil. En 
el marc de la campanya en contra del 
decret, Contrabanda FM, ràdio lliure 
no comercial i autogestionada que 
compta amb gairebé vint anys d’histò¬ 
ria, ha fet públic un comunicat on es 
declara en contra del projecte. 

«El passat 29 de juliol de 2010 es 
va publicar en el Diari Oficial de la 
Generalitat de Catalunya l’edicte que 
informa públicament del Projecte de 
Decret dels Serveis de Comunicació 
Audiovisuals sense Ànim de Lucre a 
Catalunya. 

Contrabanda FM, ràdio lliure i no 
comercial de Barcelona, critica i es 
declara en contra d’aquest Projecte 
de Decret per diverses raons. 

En primer lloc, es publica en un 
període de vacances que dificulta l’or¬ 
ganització social i la discusió pública 
adequada sobre aquest Projecte de 
llei, pel qual s’han otorgat només 20 
dies hàbils per examinar-lo i formular 
les al·legacions i observacions. 

A més, el Departament de Cultura 
i Mitjans de Comunicació, encarregat 
de l’elaboració d’aquest Projecte, no 
ha consultat degudament ni prèvia¬ 
ment als mitjans audiovisuals sense 
ànim de lucre, ni a la població en ge¬ 
neral, a través de consultes, taules o 



LE£ RA DiO£ LLILRL·L·· L A UTOSESI1Ü NA Dfc b- 
StRAN L. LEGALS ACATALJNÏA 


Imatge de la campanya engegada per les ràdios lliures, per tal de donar resposta al 
decret dels serveis de comunicació sense ànim de lucre de Catalunya. 


fòrums de discussió pública, per a 
debatre i opinar abans de la seva ela¬ 
boració. 

CONSEQÜÈNCIES DEL DECRET 

• Delimita el dret a un bé públic (l’es¬ 
pai radioelèctric), el qual ha de ser de 
lliure accès per a la societat civil, i que 
exerceix particularment un mitjà de 
comunicació no comercial. 

• Per tal d’accedir a l’espai radioe¬ 
lèctric, cal solicitar una llicència a tra¬ 
vés d’un procediment de concurs. Ai¬ 
xò significa que es delimita la llibertat 
d’expresió especialment als mitjans 
de comunicació no comercials i auto- 
gestionats, ja que es veuen sotmesos 
a un seguit de tràmits burocràtics on 
han de competir, entre ells mateixos, 
per aconseguir una llicència i un lloc 
en l’espai radioelèctric, quan hauria 
de ser un dret de lliure accès. 

Arreu de Catalunya existeixen di¬ 
versos mitjans de comunicació, no co¬ 
mercials i autogestionats, antics, nous, 
alguns per néixer, i tots han de tenir 
dret a un lloc en l’espai radioelèctric. 


• En cas de no comptar amb llicèn¬ 
cia, entre altres tràmits, aquesta llei el 
que fa és il·legalitzar i criminalitzar els 
mitjans de comunicació no comer¬ 
cials de Catalunya. És a dir, el govern, 
en lloc d’afavorir «els serveis de co¬ 
municació sense ànim de lucre», el 
que fa és limitar la llibertat d’expres¬ 
sió, violant l’article 19 de la Declara¬ 
ció Universal dels Drets Humans i 
l’article 20 de la Constitució Espanyo¬ 
la, i atenta contra el dret a exercir un 
mitjà de comunicació lliure, crític i 
social, com ho indica la Legislació so¬ 
bre Radiodifusió Sonora de la Unesco 
(2003). 

Haurem de vigilar com s’aplica el 
decret i preparar una resposta per de¬ 
fensar els nostres drets. 


Més informació a: 
www.contrabanda.org www.ra- 
diobronka.info www.radiopi- 
ca.net 

Grup de consum 
Panxa contenta 


A l'Espai Obert des del 2006, 
aquest col·lectiu va néixer de la 
inquietut de diverses persones 
per transformar els seus hàbits 
de consum alimentaris i per re¬ 
colzar un model de producció 
respectuós amb les persones i 
el medi ambient. 

Participen del projecte 32 
unitats de consum que estan 
organitzades en comissions i 
que funcionen de forma auto- 
gestionada. 

Cada dijous a 22h reben i 
distribueixen els productes fres¬ 
cos i embasats, d'estricte origen 
local, ecològic i natural. 

Més informació: 
www.sindominio.net/espaiobert 
C/Violant d'Hongria, 71, la. 



Cooperativa de consum 
Germinal 

Aquest col·lectiu enten la seva 
pràctica com una eina de trans¬ 
formació social i personal a tra¬ 
vés del consum. Afincats al ba¬ 
rri des de 1993, es tracta d'un 
dels projectes més antics i con¬ 
solidats de Catalunya, amb un 
total de quatre seus. Els seus 
criteris de compra són: produc¬ 
tes biològics, de temporada, 
amb centre de producció al més 
proper possible i que l'ètica del 
productor sigui proper als crite¬ 
ris de Germinal. 

Els pots trobar cada dijous, 
de 18 a 22 h. 

Més informació: 
www.coopgerminal.org 
C/Rossend Arús, 74. 



Cooperativa de consum 
Faves Comptades 

Dels projectes del barri, és la 
iniciativa més jove. Ubicada al 
Casal Independentista de Sants, 
compta amb 21 unitats domès¬ 
tiques que reben setmanalment 
el seu cabàs del col·lectiu bio- 
agradable Pagerols, des de Cas¬ 
tellbisbal. 

Més informació: 
www.cis-jaumecompte.org 
C/Muntadas, 24-26. 


Què mou les cooperatives 
de consum? 



Cartell de les les Jornades de cooperatives a Sants. PROJECTE BARRI COOPERATIU 


Durant el dia 25 de setembre 
es va portar a terme a les 
Cotxeres de Sants la Segona 
Jornada de les Cooperatives 
de Sants, en aquesta ocasió 
dedicada a les cooperatives i 
grups de consum crític. Va 
estar organitzat pel Projecte 
Barri Cooperatiu i hi van par¬ 
ticipar les cooperatives de 
consum crític del barri, Panxa 
contenta, Germinal i Faves 
comptades i individualitats i 
col·lectius de la resta de 
Catalunya. La jornada va ser¬ 
vir per posar en comú expe¬ 
riències i descobrir noves for¬ 
mes de consum més respon¬ 
sable. 

Elba Mansilla 
Sants 


Els darrers anys, a Catalunya estan 
sorgint nombroses experiències, en 
forma de cooperatives, associacions i 
botigues, que busquen combinar Lac¬ 
cés a un menjar sà i biològic a preu 
raonable, amb recolzar un model d’a¬ 
gricultura arrelat al territori i ecolò¬ 
gic. A dia d’avui, 130 grups de con¬ 
sum entén la seva pràctica com una 
eina de transformació social mitjan¬ 
çant el consum. 

Les raons que els mouen són de 
pes. El model agroalimentari vigent, 
instal·lat en la lògica del màxim bene¬ 
fici, està fent que el menjar sigui cada 
cop més car i de pitjor qualitat. Ens 
trobem davant la paradoxa que hi ha 
més aliments que mai, però la mer- 
cantilització fa que l'accés sigui cada 
vegada més costós. 

La indústria agroalimentària és 
summament contaminant i agressiva 
amb el medi ambient, per diverses 


raons: hi ha una forta dependència 
del petroli, tant pel transport de mer¬ 
caderies com per l'ús de pesticides; 
els conreus extensius (en superfície) i 
intensius (monoconreu) no només 
estan acabant amb la biodiversitat, 
també estan esdevenint protagonistes 
del canvi climàtic, ja que tenen rela¬ 
ció directa amb la desforestació de 
boscos o l'ús de càmeres, entre d’al¬ 
tres. 

Així, l’alternativa de producció, 
distribució i consum cerca invertir 
aquesta dinàmica i treballar pel que 


s’entén per sobirania alimentària: fo¬ 
mentar un model de relació produc- 
tor-consumidor sense intermediaris 
que enforteixi la pagesia autòctona i 
el circuit local, una relació basada en 
la confiança, la transparència i la soli¬ 
daritat entre el món rural i l'urbà. 

A Sants, actualment hi ha tres pro¬ 
jectes que recullen aquesta sensibili¬ 
tat i que proveeixen d’aliments fres¬ 
cos i embasats, i de productes de ne¬ 
teja a un total de 120 unitats 
domèstiques. 


PUNT D'INFORMACIÓ 
LABORAL 


Antisistema 


Marc Faustino i Vidal 

No hauria d’estranyar-me a aques¬ 
tes alçades de la meva vida que el 
sistema es dediqui a difamar la tasca 
que realitzem els col·lectius que 
apostem per un canvi social. Una 
tasca que en el cas de la Vaga Gene¬ 
ral del 29-S ha estat més que exito- 
sa tot i que dolorosa per la quanti¬ 
tat de persones detingudes de ma¬ 
nera aleatòria i injustificada. 

La Vaga General del 29-S pot ser 
recordada, si mirem les portades 
dels diaris del dia 30-S, com la vaga 
dels i les antisistema. Però que vol 
dir ser antisistema? Segons el DIEC 
«Diccionari de l’Institut d’Estudis 
Catalans» el prefix anti té dues inter¬ 
pretacions. El primer significat diu 
que indica oposició o inverteix el 
sentit del radical al qual s’adjunta. 
El segon significat diu que indica 
defensa o protecció del radical al 
qual s’adjunta. 

Per tant una persona antisistema, 
si agafem un o altre significat respec¬ 
tivament, és una persona que s’opo¬ 
sa al sistema o que es defensa del 
sistema. De quin sistema? Tornant al 
DIEC i agafant la interpretació social 
del mot, el sistema és el conjunt de 
normes d’una societat que regeix les 
activitats, les funcions i les conduc¬ 
tes dels seus components. 

Les paraules en si són neutres 
però depenent de qui les utilitzi ad¬ 
quireixen diferents tons: negatius o 
positius. Les paraules de l’aparell 
polític municipal i autonòmic «He¬ 
reu, Escarp, Saura o Boada» i de l’o¬ 
posició d’aquest aparell «Mas i Fer- 
nàndez-Díaz» significant que antisis¬ 
tema és sinònim de caos i violència 
haurien de tenir la mateixa credibi¬ 
litat que una hipoteca subprime. 

Per això els moviments populars 
hem de continuar defensant el nos¬ 
tre dret a crear un nou sistema mal¬ 
grat les campanyes de criminalitza- 
ció que mostren que els fem nosa 
quan fem palès que podem cons¬ 
truir respostes al conjunt de nor¬ 
mes que regeixen el seu sistema ca¬ 
pitalista. 


El cooperativisme 
santsenc es mostra 


Elba Mansilla 

Sants 


Dissabte 23 de setembre el Projecte 
Barri Cooperatiu, junt amb les coope¬ 
ratives de consum Panxa Contenta i 
Germinal, i d’altres projectes i perso¬ 
nes del barri i d’arreu es van aplegar 
per celebrar la Segona Jornada de les 
Cooperatives de Sants. Enguany, la 
jornada va estar dedicada a les coope¬ 


ratives i grups de consum crític. Van 
prendre part de les xerrades i grups 
de treball membres de grups de con¬ 
sum crític del barri i d’altres indrets 
del territori, membres de les federa¬ 
cions de cooperatives, i també alguns 
ponents especialitzats en la temàtica 
del consum ecològic. 

Aquest es la segona edició de les 
jornades cooperatives a Sants amb un 
èxit important. 



La Segona Jornada de les Cooperatives omple les Cotxeres. EL3.ORG 

Cu Itu ra 


Cloenda de les 
festes majors 
de La Bordeta 



Les actuacions van demostrar que al barri s’hi fan moltes activitats, incloses les danses 
d’altres parts del món. EL3.ORG 


Per segona vegada, a la 
plaça Celestina Vigneaux, les 
Festes Majors de la Bordeta 
es van cloure amb "La 
Bordeta en Dansa", un esde¬ 
veniment que recupera la 
tradició de fa molts anys de 
celebrar un acte unitari per 
tal de donar per acabades 
les festes majors dels carrers 
del barri de la Bordeta. 


Mercè Esteban 

Sants 


L’acte va ser un èxit rotund tant per 
la bona organització, com per l’alta 
participació i la gran afluència de 
públic. 

Per començar, els més petits van 
poder gaudir de diversos tallers de 
manualitats, reciclatge, entre d’al¬ 
tres, seguits d’una xocolatada. Des¬ 
prés, amb l’arribada de la cercavila 
dels cap-grossos i grallers de Sants 
es va iniciar un seguit d’actuacions 
realitzades pels següents grups de 


dansa del barri: Alma Peruana, Ur- 
ban Dance, Ibtisama, Panjabis, Aba- 
da Copeira, la People del Fènix, La 
Companyia i Tip-Tap Dance. 

Durant la celebració, es va comp¬ 
tar amb la representació de diver¬ 
ses entitats veïnals de Sants i la Bor¬ 
deta i es va poder gaudir d’una 
mostra gastronòmica on s’oferien 


tastets de cuines molt variades a 
càrrec de diferents establiments 
també del barri. 

La festa va concloure amb l’ac¬ 
tuació dels Diables de Sants, un vis¬ 
tós ball de diables i un espectacular 
castell de focs. 


Un inici 
de curs 
amb nota 

Irene Jaume Gambin 

Sants 

No es podia començar millor el curs 
que d’aquesta manera. Els Borinots 
van apuntar-se una actuació fantàsti¬ 
ca a la plaça Sant Jaume, en motiu 
de les festes de la Mercè. Els Caste¬ 
llers de Sants van descarregar per 
primera vegada el tres de nou amb 
folre a la mítica plaça de Barcelona, 
així com el cinc de vuit i el dos de 
vuit amb folre. Així doncs, els de 
Sants són l’única colla de nou de la 
ciutat, fet que fa encarar el nou curs 
amb molta «energia i il·lusió». 

D’altra banda, els Borinots també 
van participar al mític concurs de 
castells de Tarragona que es va dur a 
terme el 3 d’octubre. La colla sant- 
senca va tornar a descarregar el tres 
de nou amb folre a la segona ronda, 
i van sortir de la plaça amb el dos de 
vuit amb folre, el quatre de vuit i 
una merescuda sisena posició. 


Èxit a la primera edició 
del Triatló de la Dona 

Ell 2 de setembre es va dur 
a terme al parc de l'Espanya 
Industrial la primera edició 
de la Triatló de la Dona. 

Redacció / Sergi Huete 

Sants 


Com ja vam anunciar a l’anterior nú¬ 
mero de la Burxa a través d’una en¬ 
trevista a Pilar Hidalgo (organitzado¬ 
ra de l’esdeveniment), el diumenge 
12 de setembre al parc de l’Espanya 
Industrial es va dur a terme la I Tria¬ 
tló de la Dona de Barcelona. Amb 
Moment de l’inici de la prova de natació al llac de l’Espanya Industrial. EL3.ORG. 232 inscripcions, la primera convo- 



catòria d’aquest tipus de prova es¬ 
portiva va ser un èxit. La fórmula 
d’aquesta triatló ha combinat distàn¬ 
cies reduïdes: 300 metres de nata¬ 
ció, 8 quilòmetres de bicicleta i 
2 quilòmetres de carrera. Amb 
aquesta idea, i ja que l’objectiu no 
era fer una prova competitiva sinó 
un esdeveniment que signifiqués 
una festa de participació de la dona, 
no es van donar premis a les prime¬ 
res classificades. 

GANES I ESFORÇ 

La jornada va poder comptar amb la 
presència de Maria Vasco, que fins 
ara és la primera i única atleta cata¬ 
lana i estatal que ha aconseguit una 
medalla olímpica (Sidney 2000, 
20Qm Marxa), per tal d’animar a to¬ 
tes les participants i, juntament amb 
l’organitzadora donar la sortida. To¬ 
tes les participants van encarar amb 


moltes ganes la prova esportiva i 
l’ambient agradable i festiu va domi¬ 
nar tota la jornada. En acabar, l’orga¬ 
nització va posar a disposició de les 
participants, entre d’altres coses, un 
servei de massatges. L’organitzado¬ 
ra, Pilar Hidalgo, comentava que es¬ 
tava molt contenta de com havia 
anat tot, i que tot i alguna errada 
fruit de la seva inexperiència com a 
organitzadora, esperava que totes 
les participants n’haguessin sortit sa¬ 
tisfetes i tinguessin ganes de repetir 
l’any vinent. 

Cal destacar també els molts vo¬ 
luntaris que van ajudar a fer la pro¬ 
va possible per tal que les partici¬ 
pants poguessin realitzar tot el reco¬ 
rregut sense incidències sobretot en 
els diferents canvis de disciplina, en 
els encreuaments del circuit de ci¬ 
clisme i al parc, en la darrera part de 
la cursa a peu. 


El mostrador 


E l juliol del 2009, al parla¬ 
ment de Catalunya s'apro¬ 
vava una esmena a la tota¬ 
litat a una proposta de llei 
per declarar Catalunya 
lliure de transgènics; s’aturava així la 
possibilitat de debatre el contingut 
d'aquella llei; concretament la pro¬ 
posta de llei demanava una regió lliu¬ 
re d'agricultura transgènica per a 
possibilitar una agricultura que no 
tingués el risc de mesclar-se amb 
aquesta tecnologia d'etiquetatge obli¬ 
gatori. També demanava que l'etique¬ 
tatge com a productes transgènics 
s'estengués també a la carn, llet i ous 
d'animals alimentats amb pinsos amb 
transgènics. 

La conclusió d'aquella lamentable 
votació és que la correlació de forces 


Vota 

agro- 

ecologia 

Cooperativa Germinal 


al Parlament és tal que afavoreix la in¬ 
troducció d'una tecnologia amb pa¬ 
tents bàsicament de la perversa mul¬ 
tinacional dels USA Monsanto; tot i 
que en el si dels propis partits polí¬ 
tics la opinió no és tant clara o uni¬ 
forme. I, aquest novembre tornem a 
tenir una oportunitat per a decidir 
els nostres representants. No és tasca 
d'aquest article dir qui es pot merèi¬ 
xer la confiança dels que volem una 
Catalunya agroecològica, per a res¬ 
pondre això de forma no només in¬ 
tuïtiva cal anar més enllà dels simples 
missatges electorals i analitzar les 
propostes dels programes polítics de 
cada formació. Amb tot el respecte, 
això no obstant, de postures més ra¬ 
dicals que plantegen que la democrà¬ 
cia és tan sols un teatre per a què els 


de sempre continuïn exercint el seu 
poder. 

I què hauríem de desitjar per a la 
propera legislatura? Estaria bé trobar 
propostes genèriques com ara apos¬ 
tar per models d'agricultura sosteni¬ 
bles i que afavoreixin la sobirania ali¬ 
mentària -reconèixer la crisi energèti¬ 
ca pot ser un pas per a plantejaments 
que afectin la manera en cóm ens ali¬ 



mentem sense consumir petroli-; o 
per propostes més concretes com ara 
que la gestió del sòl agrícola eviti l'es¬ 
peculació i afavoreixi un relleu gene- 
racional -seria aquí viable un model 
com el francès? 

Demanar un model agrícola que 
no exclogui els pagesos, sinó que 
convidi a tornar al camp; desitjar un 
model agrícola que dem de fer servir 
verins contaminants sense cercar 
propostes alternatives tant o més via¬ 
bles; voler sistemes de distribució 
d'aliments que afavoreixin als pro¬ 
duïts més a prop i en condicions bo¬ 
nes per als pagesos i l'entorn on 
s'ubica; són desigs que van més 
enllà d'una Catalunya lliure de trans¬ 
gènics, però no és casualitat que va¬ 
gin de la mà. 

Arreu 


QUÈ ESTÀ PASSANT ALS PAÏSOS CATALANS? 

En aquest apartat volem apropar-nos a la realitat del nostre 
país, des de Salses a Guardarmar i des de Fraga a Maó. Des de 
la burxa volem contribuir a la coneixença del nostre passat 


immediat, de les problemàtiques actuals, tant socials com 
ecològiques i econòmiques, i dels moviments populars que 
ens fan avançar. 



les retallades socials i na 

Idènda, Socialisme Països 

La Colla Bastonera de Capellades va encapçalar el bloc de l’Esquerra Independentista. ALBERT GARCIA 


Una diada massiva 
i reivindicativa 


Abans de l'estiu ja es podia 
palpar el descontentament de 
la població a la manifestació 
convocada per Òmnium 
Cultural el 10 de juliol, però 
aquest 11 de setembre ha 
estat la diada on les deman¬ 
des de poder decidir s'han fet 
més grans. 

Irene Jaume Gambin 

Barcelona 


Durant l’últim any s’ha parlat - i molt 
- sobre les consultes independentis¬ 
tes arreu del Principat (juntament 
amb tímids anuncis al País Valencià i a 
les Illes) i el futur d’aquestes. Moltes 
persones a títol individual, partits, en¬ 
titats i organitzacions han abocat es¬ 
forços, colzes i mans per tal que les 
consultes es duguessin a terme de 
manera democràtica i participativa. I 
també s’ha parlat, i molt, sobre la ma¬ 


nifestació massiva del 10 de juliol i de 
la sentència del Tribunal Constitucio¬ 
nal sobre l’Estatut de Catalunya. El 
context, en definitiva, augurava una 
diada reivindicativa. I així va ser. 

Enguany, el vespre del dia 10 es va 
convocar des de l’Esquerra Indepen¬ 
dentista una marxa de torxes per la 


Diades nacionals 

• 25 d'abril: el 1707 les tropes 
de Felip V derroten les tropes de 
Carles d’Àustria a la ciutat d’Al- 
mansa , en el context de la Gue¬ 
rra de Successió. Aquest fet va 
suposar que es perdessin els furs 
concedits fins a aquell moment i 
els són imposats els Decrets de 
Nova Planta. 

• 11 de setembre: es comme¬ 
mora la caiguda de Barcelona da¬ 
vant les tropes de Felip V l’any 
1714. El setge que patí la ciutat 


independència, la qual va haver d’al¬ 
terar el seu recorregut perquè els 
Mossos d’Esquadra van impedir el 
seu pas per les Rambles. La marxa va 
acabar al passeig del Born, on Xavi 
Monge (portaveu de la CUP) i Satur- 
nino Mercader van fer un parlament. 
Aquest últim va animar a tothom a 


des del 25 de juliol de 1713 fins 
llavors va enfrontar els defensors 
de Barcelona, austracistes, i les 
tropes borbòniques, en un esce¬ 
nari de desigualtat tant numèrica 
com armamentística i que va 
provocar milers de morts. 

• 9 d’octubre: a la ciutat de Va¬ 
lència es commemora l’entrada 
del rei Jaume I l’any 1238, la 
qual posà fi a cinc segles de cul¬ 
tura musulmana. La població mu¬ 
sulmana fou expulsada i el rei 
atorgà unes noves lleis (els furs) 
que després s’estendrien a tot el 
Regne de València. 


Països Catalans 


participar de les mobilitzacions de ca¬ 
ra a la vaga general convocada el 29 
de setembre. 

MILERS DE PERSONES 
PER LA INDEPENDÈNCIA 

Si bé el dia estava farcit d’activitats i 
actes de tot tipus (parlaments, dinars 
i homenatges), el plat fort arribaria 
amb la manifestació convocada l’ho¬ 
rabaixa al centre de la ciutat. L’Esque¬ 
rra Independentista (Endavant-OSAN, 
Maulets, CAJEI, SEPC i CUP) va acon¬ 
seguir aplegar devers 7.000 persones 
que van recórrer els carrers de Barce¬ 
lona sota el lema «Davant les retalla¬ 
des socials i nacionals: independèn¬ 
cia, socialisme, Països Catalans». Com 
cada any, la manifestació va arribar 
fins al passeig del Born, on es va dur 
a terme l’acte polític de clausura de la 
diada. Joan Sebastià Colomer i Xavi 
Safont van ser els dos portaveus del 
conjunt de l’esquerra independentis¬ 
ta alhora de fer els parlaments, on es 
va parlar de la CUP i la necessitat de 
potenciar-la en el conjunt dels Països 
Catalans; la crítica cap a les noves for¬ 
macions que s’autoproclamen inde¬ 
pendentistes i la crida a la mobilitza¬ 
ció davant les retallades socials i na¬ 
cionals. 

LA MANIFESTACIÓ PROHIBIDA 

Per altra banda, la nota negativa del 
dia va venir donada per la prohibició 
de la tradicional manifestació en su¬ 
port als presos i les preses polítiques 
convocada cada any pel col·lectiu Res¬ 
cat. Ismael Moreno, jutge de l’Audièn¬ 
cia Nacional, la va prohibir al·legant 
que hi havia “indicis fonamentals” 
que l’acte podria constituir un acte 
d’enaltiment del terrorisme. 


• 7 de novembre: l’any 1659 se 
signà el Tractat dels Pirineus, 
que posà fi a la Guerra dels Tren¬ 
ta Anys. Amb aquest tractat se 
cedí a França el que avui es co¬ 
neix com la Catalunya Nord (el 
Rosselló, el Conflent, el Capcir, 
el Vallespir i la meitat nord de la 
Cerdanya). 

• 31 de desembre: l’any 1229, 
el rei Jaume I entra vencedor a 
Ciutat de Mallorca després de 
conquerir-la. Com a València, 
s’expulsà als musulmans i, més 
tard, al seu testament, Jaume I 
va crear el Regne de Mallorca. 


De visites 
innecessàries... 



El Papa Benet 
XVI visitarà la 
ciutat comtal 
després dels po¬ 
lèmics abusos se¬ 
xuals a menors 
comesos per 
membres de l’Es¬ 
glésia. 


... a premis 
merescuts 


El setmanari d’in¬ 
formació Directa 
va ser guardonat 
amb el premi Me¬ 
morial Josep Vidal 
i Lecha. El jurat 
destaca la tasca 
informativa en di¬ 
ferents àmbits. 



SOLIDARITAT 


Indignació 
davant la 
repressió 

Expressem la nostra indignació 
contra la repressió policíaca del 
dia de la Vaga General a l’Estat Es¬ 
panyol el passat 29 de setembre, 
en particular a Barcelona, a on van 
ser detinguts de manera arbitrària 
i aleatòria diferents manifestants, 
entre ells el nostre company Cèsar 
Zúniga. 

Ell, com altres detinguts ja alli¬ 
berats, va ser inculpat pels supo¬ 
sats delictes d’atemptats contra 
l’autoritat, desordre públic i 
danys, la jutgessa encarregada del 
cas no li va atorgar la llibertat i el 
va posar en presó preventiva, ja 
que va considerar el «risc de fuga» 
pel fet que Cèsar Zúniga és «ciuta¬ 
dà estranger». 

Considerem que l’actitud de la 
jutgessa és xenòfoba, arbitrària i 
injusta. El nostre company Cèsar, 
mexicà, és part de l’Altra Campan¬ 
ya Internacional, des de Barcelona 
ha participat en col·lectius i mobi¬ 
litzacions en suport als moviments 
socials de Mèxic i l’Estat Espanyol. 


Adhesions a 
li Ibelu laroj a@gmai l. com 


Sants-Montjuïc Decideix 


La plataforma Sants-Montjuïc Deci¬ 
deix organitzarem la consulta sobre 
la independència de Catalunya al dis¬ 
tricte. La qual cosa vol dir que hau¬ 
rem de gestionar les seus electorals 
en un desplegament que haurà de sa¬ 
tisfer els mateixos requisits que una 
votació oficial. 

Preveiem obrir una trentena de 
seus electorals amb prop d'un cente¬ 
nar d‘urnes. Com que no hi ha accés 
al cens electoral, s'hauran d'aconse¬ 


guir i gestionar 100 d'ordinadors per 
a poder garantir un procés de votació 
transparent. 

L'organització haurà de desplegar 
un servei de logística, un de seguretat 
i un dispositiu informatiu. 

Hi haurà una important presència 
d’observadors internacionals que 
s'hauran d'atendre. 

Tota aquesta feina la faran els vo¬ 
luntaris, sense suport ni finançament 
oficial. 


Per això necessitem molts volunta¬ 
ris, tant per al dia de la consulta com 
per a la campanya de preparació. 

Ja tenim 617 voluntaris i voluntà¬ 
ries com els que veiem a la foto d'una 
parada muntada durant el concert de 
Loquillo a les festes de la Mercè. 


Més informació a: 
http://santsmontjuicdecideix. 

cat 


































Octubre de 2010 

la Burxa 

LAFRUS: 

«Falten espais 
tant públics com 
privats per a les 
actuacions en 
d i recte» 


A l'edició de la 15a Festa 
Major de Sants (any 2009), 
una Marató de 15 grups sant- 
sencs va demostrar el bon 
estat de forma de les bandes 
del barri, tot reivindicant més 
espais i escenaris on poder 
donar-se a conèixer. Una de 
les bandes participants, 

LaFrus, va tenir l'oportunitat 
de tocar a les festes d'en¬ 
guany al Parc de l'Espanya 
Industrial, i amb ells parlem 
per conèixer-los una mica 
millor. 

David Vàzquez 

Sants 


Expliqueu-nos una mica qui sou, 
què feu i des de quan esteu tocant. 

Som Pep Rius (guitarra i cors), Miquel 
Rius (bateria), Seiki Kian (guitarra i co- 
ros), Jordi Nieto (baix) i Paula Sendim 
(veu principal). Fem un pop-rock al¬ 
ternatiu bastant enèrgic i portem uns 4 
anys tocant junts amb aquesta forma¬ 
ció, però ens coneixem des de fa gaire¬ 
bé 15 anys. 

Quina valoració traieu de la vostra 
participació a la Marató de Rock 
Santsenc del passat 2009? 

Molt bona! Gràcies a haver-hi partici¬ 
pat, aquest any també hem tocat a les 
Alternatives. A més, ens ho hem passat 
molt bé. 


I com ha anat a l'escenari del Parc i 
com valoreu les festes en general? 
Estem molt contents de la nostra ac¬ 
tuació a les festes alternatives de Sants 
i de les festes en general, creiem que 
és molt encertat el nou espai on s’han 
realitzat. Vam gaudir de les festes, sen¬ 
se massificacions, sense conflictes o 
baralles, amb uns bons preus i un en¬ 
torn agradable. 

«Vam gaudir les 
festes, sense con¬ 
flictes ni massifi¬ 
cacions i amb un 
entorn agradable» 

Creiem que seria bo potenciar l'esce¬ 
nari petit i poder oferir un espai més 
íntim dins les festes on, per exemple, 
poguessin actuar cantautors, grups 
novells, algun monòleg, etc. Gaudim 
amb la proximitat dels espectacles. 

A banda de Sants, en quins altres es¬ 
cenaris heu tocat? 

Hem actuat a les festes alternatives de 
Vallcarca i en centres cívics com el del 
Coll o el de Ripoll. 

I quin creieu que és l'estat de la mú¬ 
sica en directe tant a la ciutat de 
Barcelona com als seus barris? 

L’estat és preocupant... De fet, el barri 
que té més activitat és el de Gràcia. En 
general falten espais tan públics com 


la burxa és una revista editada per un equip de 
redacció que es troba cada dimarts al vespre al 
CSA Can Vies 
(c. Jocs Florals, 42) 

Periodicitat: mensual 

Telèfon de contacte: 93 422 16 13 
Adreça electrònica: laburxa@barrisants.org 
Plana web: www.barrisants.org/laburxa 

la burxa no es fa responsable dels articles d’opinió. 


privats per a les actuacions en direc¬ 
te... Hi ha molts motius: les normatives 
dirigides suposadament a defensar la 
gent que no vol soroll, la gent que no 
té diners per veure música en directe, 
les sales que han de tirar endavant un 
negoci, els músics, que no vivim de 
l’aire, la crisi... En general, els músics 
som persones molt devotes, gràcies a 
això (entre d’altres coses) encara és 
possible gaudir de concerts variats a 
Barcelona. 

«Ara mateix 
estem redefenint 
el nostre estil» 


Aquesta publicació té una llicència 
CREATIVE COMMONS RECONEIXEMENT- 
NO COMERCIAL. 

Sou lliures de copiar, distribuir i comunicar públicament l’obra amb les 
condicions següents: 

- Reconeixement. Heu de reconèixer el crèdit de l’obra de la manera 
especificada per l’autor o llicenciador. 

- No comercial. No podeu utilitzar aquesta obra per a finalitats 
comercials. 

Per veure una còpia d’aquesta llicència visiteu 
http://creativecommons.Org/licenses/by-nc/2.5/es/legalcode.ca 
o envieu una carta postal a Creative Commons, 559 Nathan Abbot Way, 
Standford, Califòrnia 94305, USA. 


Quins són els projectes de futur de 
LaFrus? 

Ara mateix estem en un procés de cre 
ació de cançons i la idea és definir 
una mica més el nostre estil. Conti¬ 
nuarà sent una barreja de rock i pop, 
és a dir, moments intensos amb un so 
rock i melodies dolces que li donin 
un gust pop. 

També hem decidit deixar de fer 
cançons en anglès. Ens hem adonat 
que la reacció del públic és molt dife¬ 
rent quan aquest entén el que dius, i 
és més fàcil que aprenguin la cançó i, 
per tant, que es creï un lligam. 

Voleu afegir alguna cosa més? 
Donar gràcies a la gent de la Burxa, a 
la gent de les Festes Alternatives de 


En aquesta Burxa hi han col·laborat: 

Pau Canela Barrull, Laia Sànchez Amat, Carme Roselló, 
Ester Rams, Albert Ricart Sanjuan, Agus^ Giralt, Irene 
Jaume Gambin, Martí Gutiérrez Farre, Àngel Bravo 
Almirall, Andreu Rosés, Miquel Darnés, David Vàzquez, 
Bernat Costa (amb el carretó), Anna Farré, Jordi Soler, 
Sergi M. Huete, Assemblea de Can Vies, Albert Garcia, 
Mirta, Roser Benavent, Carles Baiges Camprubí, Maria, 
El 3.org, Projecte Xerrem, Oriol Rigola, Castellers de 
Sants, Nerea Urtasun, Elba Mansilla, Mercè Esteban, 
Germinal i Sants-Montjuïc Decideix. 


«La reacció del 
públic és molt 
diferent quan 
aquest entén el 
que dius» 


Sants i, en general, a tots aquells que 
dediquen el seu temps i esforços a or¬ 
ganitzar esdeveniments musicals i cul¬ 
turals. Ah! i recordar el nostre espai 
web: www.myspace.com/lafrus. 




Els membres de la banda santsenca. 


Vinyeta 



Agenda 


[DIUMENGE 3 d'octubre] 

12.00 | [Lloc: pl. de la 

Farga. Organitza: Cicle Arti i Humor a 
la Bordeta] 


[DILLUNS 4 d'octubre, fins al 20/12 

12.00 msEsm i“oc : Centre 
Social de Sants, c. Olzinelles 30] 

[DIJOUS 7 d'octubre] 

17.30 fil 

W [Lloc: Espai de Criança El Tatanet, 
pl. de Sants, els tres primers dijous de mes] 


[DIMECRES 13 d'octubre] 
19.301 


issemblea informativa 
sobre Can Batll< 


[Lloc: Sala Nova de Sant 
Medir, c. Constitució, 17. Organitza: Platafor¬ 
ma Can Batlló és per al Barri] 


[DIUMENGE 17 d'octubre] 

10.30] 1 

[Lloc: pl. de Sants. Organitza: Xarxa 
d'Intercanvi de Sants] 



[Lloc: pl. Osca. Organitza: Caste¬ 
llers de Sants] 

1200 IS 

[Lloc: Pl. de la Farga. Organitza: Cicle Art i 
Humor a la Bordeta] 


[DISSABTE 23 d'octubre] 

A partir de les 10.00 i tot el dia| 

[Lloc: pl. de Sants. Organit¬ 
za: Comissió Correllengua 2010] 


[DIUMENGE 31 d'octubre] 
9-45 | 

[Inscripcions: Cotxeres de Sants] 


FARANDULA: 


[DIVENDRES 8 d'octubre] 
21 .< 



CAN VIES Jocs Florals, 42 [ CENTRE SOCIAL DE SANTS Olzinelles, 30 ] [ CASAL INDEPENDENTISTA Premià, 31 ] i ESPAI OBERT Violant d’Hongria, 71 ] [ LA CIUTAT INVISIBLE Riego, 35 ] [ TERRA D’ESCUDELLA Premià, 20 
[ TETERIA MALEA Riego, 16 ] [ PIM PAM FILMS Valladolid, 25 CASTELLERS DE SANTS Vallespir, 28 www.borinots.cat ] [ DIABLES DE SANTS www.diablesdesants. org ] [ ATENEU LLIBERTARI Maria Victòria, 10 ] 




























